കൈപ്പട്ടൂര് പാലം അപ്രോച്ച് റോഡിെന്റ ഭിത്തികള് ബലപ്പെടുത്തും കൈപ്പട്ടൂര് പാലം അപ്രോച്ച് റോഡിന്െറ ഭിത്തികള് ബലപ്പെടുത്തും പാലത്തിന് ബലക്ഷയമില്ലെന്ന് ദേശീയപാത അധികൃതര് പത്തനംതിട്ട: കൈപ്പട്ടൂര് പാലത്തില് ഒാമല്ലൂര് ഭാഗത്ത് അപ്രോച്ച് റോഡ് ചേരുന്ന ഇരുവശത്തെയും ഭിത്തികള് ബലപ്പെടുത്തും. പാലത്തിന് സമീപത്തെ വീടിനോടുചേര്ന്ന ഭിത്തികള്ക്കിടയില് പാറകള് ഇളകിയ ഭാഗത്ത് മണല് ചാക്ക് അടുക്കി മണ്ണൊലിപ്പ് താല്ക്കാലികമായി തടയും. ഇതിന് മുന്നോടിയായി കഴിഞ്ഞദിവസം കാടുകള് തെളിച്ചു. പാലത്തിന്െറ ഒരുവശത്ത് ട്രാഫിക് കോണുകള് െവച്ച് ഗതാഗതം പൊലീസ് നിയന്ത്രിച്ചിട്ടുണ്ട്. ദേശീയപാത കൊല്ലം ഡിവിഷന് എക്സിക്യൂട്ടിവ് എന്ജിനീയര് കെ.എ. ജയയുടെ നേതൃത്വത്തില് ബുധനാഴ്ച അപ്രോച്ച് റോഡിന്െറ ഭിത്തികളും പാലവും പരിശോധിച്ചു. അസി. എക്സി. എന്ജിനീയര് ജി.എസ്. ജ്യോതി, എ.ഇ. സജി കുഞ്ഞുമോന്, കണ്സള്ട്ടന്റ് വിജയസേനന് എന്നിവരും സംഘത്തിലുണ്ടായിരുന്നു. ഇതിനായി 35ലക്ഷത്തിന്െറ എസ്റ്റിമേറ്റ് തയാറാക്കിയിട്ടുണ്ട്. പാലത്തിന് ബലക്ഷയമില്ലെന്ന് ദേശീയ പാത അധികൃതര് പറഞ്ഞു. റോഡില് ടാര് ഇളകിയ ഭാഗത്ത് താല്ക്കാലിക അറ്റകുറ്റപ്പണി നടത്തും. അപ്രാേച്ച് റോഡിന്െറ ഭിത്തിയിലെ പാറകള് ഇളകി മണ്ണൊലിച്ചുപോയത് കഴിഞ്ഞ ദിവസമാണ്. നാട്ടുകാരും പൊലീസും ദേശീയപാത അധികൃതരുടെ ശ്രദ്ധയില്പെടുത്തിയതിനെ തുടര്ന്നാണ് വിദഗ്ധസംഘം വിശദ പരിശോധന നടത്തിയത്. ദേശീയപാത വികസനത്തിന്െറ ഭാഗമായി ഒാമല്ലൂര് പത്തനംതിട്ട റോഡ് ഉയര്ത്തുന്നതിന് 10 കോടി വകയിരുത്തിയിട്ടുണ്ട്. നിര്മാണ സമയത്ത് അപ്രോച്ച് റോഡ് ഭിത്തികള് പൊളിച്ചുപണിയും. 16 മീറ്റര് വീതിയിലാണ് റോഡ് പുനര്നിര്മിക്കുന്നത്. ഭരണിക്കാവ്മുണ്ടക്കയം ദേശീയപാത 183 എയുടെ ഭാഗമാണ് റോഡ്. Photo: File Name : 1734IMG20211020WA0068 കൈപ്പട്ടൂര് പാലത്തിന്െറ അപ്രോച്ച് റോഡ് വിള്ളല് ദേശീയപാത അധികൃതര് പരിശോധിക്കുന്നു